CELEX: 32007D0452
Language: mt
Date: 2007-06-29 00:00:00
Title: 2007/452/KE: Deċiżjoni tal-Kummissjoni tad- 29 ta’ Ġunju 2007 li tikkorreġi d-Direttiva 2006/132/KE li temenda d-Direttiva tal-Kunsill 91/414/KEE biex tinkludi l-procymidone bħala sustanza attiva (notifikata taħt id-dokument numru C(2007) 3066) (Test b’relevanza għaż-ŻEE)

30.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 172/83
            
         DEĊIŻJONI TAL-KUMMISSJONI
   tad-29 ta’ Ġunju 2007
   li tikkorreġi d-Direttiva 2006/132/KE li temenda d-Direttiva tal-Kunsill 91/414/KEE biex tinkludi l-procymidone bħala sustanza attiva
   (notifikata taħt id-dokument numru C(2007) 3066)
   (Test b’relevanza għaż-ŻEE)
   (2007/452/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 dwar it-tqegħid fis-suq (1) ta’ prodotti għall-protezzjoni tal-pjanti, u partikolarment l-Artikolu 6(1) tagħha,
   Billi:
   
               (1)
            
            
               Id-Direttiva tal-Kummissjoni 2006/132/KE (2) fiha żball li jrid jiġi kkoreġut, jiġifieri referenza għal grammi minflok għal kilogrammi fl-anness tagħha.
            
         
               (2)
            
            
               Jeħtieġ li l-korrezzjoni tibda sseħħ mid-data tad-dħul fis-seħħ tad-Direttiva 2006/132/KE. Dan l-effett retroattiv ma jfixkel id-drittijiet ta’ ebda individwu.
            
         
               (3)
            
            
               Il-miżura prevista f'din id-Deċiżjoni hija bi qbil ma’ l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   Fl-Anness għad-Direttiva 2006/132/KE, fil-kolonna “Dispożizzjonijiet speċifiċi”, it-tielet inċiż jinbidel b'dan li ġej:
   
               “—
            
            
               0,75 kg ta’ sustanza attiva kull ettaru kull applikazzjoni”.
            
         Artikolu 2
   Din id-Deċiżjoni għandha tidħol fis-seħħ mill-1 ta’ Jannar 2007.
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, 29 ta’ Ġunju 2007.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 230, 19.8.1991, p. 1. Id-Direttiva kif emendata l-aħħar bid-Direttiva tal-Kummissjoni 2007/31/KE (ĠU L 140, 1.6.2007, p. 44).
   
      (2)  ĠU L 349, 12.12.2006, p. 22.